CELEX: 62019CA0556
Language: mt
Date: 2020-10-21 00:00:00
Title: Kawża C-556/19: Sentenza tal-Qorti tal-Ġustizzja (L-Ewwel Awla) tal-21 ta’ Ottubru 2020 (talba għal deċiżjoni preliminari tal-Conseil d’État – Franza) – Société Eco TLC vs Ministre d’État, ministre de la Transition écologique et solidaire, Ministre de l’Économie et des Finances (Rinviju għal deċiżjoni preliminari – Għajnuna mill-Istat – Artikolu 107(1) TFUE – Kunċett ta’ “riżorsi tal-Istat” – Responsabbiltà estiża tal-produtturi – Organu ekoloġiku awtorizzat mill-awtoritajiet pubbliċi sabiex jirċievi kontribuzzjonijiet finanzjarji mingħand negozjanti ta’ ċerti prodotti sabiex jissodisfa f’isimhom l-obbligu legali tagħhom ta’ trattament tal-iskart li ġej minn dawn il-prodotti – Għajnuna finanzjarja mħallsa minn dan l-organu ekoloġiku lill-operaturi li jqassmu l-iskart bi ftehim)

7.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/11
            
         
      Sentenza tal-Qorti tal-Ġustizzja (L-Ewwel Awla) tal-21 ta’ Ottubru 2020 (talba għal deċiżjoni preliminari tal-Conseil d’État – Franza) – Société Eco TLC vs Ministre d’État, ministre de la Transition écologique et solidaire, Ministre de l’Économie et des Finances
      (Kawża C-556/19) (1)
      
      (Rinviju għal deċiżjoni preliminari - Għajnuna mill-Istat - Artikolu 107(1) TFUE - Kunċett ta’ “riżorsi tal-Istat” - Responsabbiltà estiża tal-produtturi - Organu ekoloġiku awtorizzat mill-awtoritajiet pubbliċi sabiex jirċievi kontribuzzjonijiet finanzjarji mingħand negozjanti ta’ ċerti prodotti sabiex jissodisfa f’isimhom l-obbligu legali tagħhom ta’ trattament tal-iskart li ġej minn dawn il-prodotti - Għajnuna finanzjarja mħallsa minn dan l-organu ekoloġiku lill-operaturi li jqassmu l-iskart bi ftehim)
      (2020/C 423/16)
      Lingwa tal-kawża: il-Franċiż
      
         Qorti tar-rinviju
      
      Conseil d’État
      
         Partijiet fil-kawża prinċipali
      
      
         Rikorrenti: Société Eco TLC
      
         Konvenuti: Ministre d’État, ministre de la Transition écologique et solidaire, Ministre de l’Économie et des Finances
      
         fil-preżenza ta’: Fédération des entreprises du recyclage
      
         Dispożittiv
      
      L-Artikolu 107 TFUE għandu jiġi interpretat fis-sens li sistema li permezz tagħha organu ekoloġiku privat mingħajr għan ta’ qligħ, li għandu awtorizzazzjoni maħruġa mill-awtoritajiet pubbliċi, jirċievi mingħand in-negozjanti ta’ kategorija partikolari ta’ prodotti li jiffirmaw miegħu ftehim għal dan il-għan ta’ kontribuzzjonijiet bħala korrispettiv għas-servizz li jikkonsisti f’li jiġi pprovdut f’isimhom it-trattament tal-iskart li ġej minn dawn il-prodotti, u jagħti lil operaturi responsabbli mit-tqassim u l-irkupru ta’ dan l-iskart sussidji f’ammont stabbilit fil-ftehim fir-rigward ta’ għanijiet ambjentali u soċjali, ma tikkostitwixxix intervent permezz ta’ riżorsi tal-Istat, fis-sens ta’ din id-dispożizzjoni, sakemm dawn is-sussidji ma jibqgħux kontinwament taħt kontroll pubbliku, li hija l-qorti tar-rinviju li għandha tivverifika dan.
      
         (1)  ĠU C 328, 30.92019.